"Olen jõudnud sellisesse punkti, et minu elust pool on möödunud okupatsiooni tingimustes ja pool vabas Eestis," mõtiskleb Lembit Saarsalu saates.
"Aga hoolimata riigikorrast on mul kuidagi õnnestunud saksofonile truuks jääda ja sellega elust läbi tulla. Olen mõistnud, et muusika ühendav jõud on ikka väga suur."
Roosna-Allikult pärit Lembit Saarsalu sai kodust kaasa maatööde tegemise harjumuse ja armastuse puhta looduse vastu. Kuigi Saarsalu õppis algselt klarnetit, siis pooljuhuslikult sattus ta mängima ka saksofoni ning temast sai üks tunnustatumaid džässmuusikuid mitte üksnes Eestis, vaid terves Nõukogude Liidus.
Juba 1980. aastatel mitmele poole Lääne džässifestivalidele esinema kutsutud Saarsalu pole tegelenud mitte üksnes džässiga, vaid puutunud kokku ka teiste stiilidega.
Sellest kõigest tuleb saates juttu.
Lisaks kuulame muusikat Saarsalu karjääri erinevatest perioodidest maestro valikul.
Saade on eetris laupäeval kell 20.
Kordub pühapäeval kell 21.
Lembit Saarsaluga vestleb toimetaja Ivo Heinloo.